Sú kenning að Guð muni dæma alla menn að þessu lífi loknu er ein af grunnkenningum kristinnar trúar rétt eins og hún er grunnstoð í gyðingdómi og íslam . Á fáum stöðum kemur þessi kenning betur fram en í dæmisögu Jesú í 25. kafla Matteusarguðspjall þar sem hann tengir dóminn við endurkomu sína og hina síðustu tíma . Þar segir Jesús : " Þegar mannssonurinn kemur í dýrð sinni og allir englar með honum , þá mun hann sitja í dýrðarhásæti sínu . Allar þjóðir munu safnast frammi fyrir honum og hann mun skilja hvern frá öðrum eins og hirðir skilur sauði frá höfrum . Sauðunum skipar hann sér til hægri handar en höfrunum til vinstri " . Sagan geymir óteljandi slík dæmi - En hvað er eiginlega þessi heimsendir ? Lýsingin á degi dómsins - endi heimsins - er svo lifandi hjá Jesú í Matteusarguðspjalli , að við sjáum allar aðstæður fyrir okkur , dómarann og allt mannkyn . Jesú er vissulega bróðirinn besti og vinurinn kæri . En hann gerir til okkar kröfu um að við fylgjum sér í verki , ekki aðeins í orði kveðnu . En hver er mælistikan sem mannkyn allt verður dæmt eftir ? Skiptir máli hvort menn séu lúterskir , kaþólskir eða hvítasunnumenn ? Eða eiga til dæmis þeir sem eru fæddir hindúar , búddistar , múslímar eða eitthvað enn annað enga von um miskunn á degi dómsins ? Við skulum gefa Jesú orðið . Hann segir í guðspjallinu við þá sem hljóta góðan dóm : " hungraður var ég og þér gáfuð mér að eta , þyrstur var ég og þér gáfuð mér að drekka , gestur var ég og þér hýstuð mig , nakinn og þér klædduð mig , sjúkur og þér vitjuðuð mín , í fangelsi var ég og þér komuð til mín " . En þessi orð Jesú vekja mikla undrun þeirra sem hafa fengið góðan dóm . Þeir segja hissa : " herra , hvenær sáum vér þig hungraðan og gáfum þér að eta , eða þyrstan og gáfum þér að drekka ? Hvenær sáum vér þig gestkominn og hýstum þig , nakinn og klæddum þig ? Og hvenær sáum vér þig sjúkan eða í fangelsi og komum til þín ? Og Jesús svarar : Sannlega segi ég yður , það allt sem þér gjörðuð einum minna minnstu bræðra , það hafið þér gjört mér " . Þar með er forsenda dómsins komin á hreint . Það skiptir ekki máli hvort menn eru prestar , biskupar , auðjöfrar , forsætisráðherrar , húsmæður , vinstra eða hægra megin í pólitík , kristnir eða múslímar , trúaðir eða vantrúarmenn , samkynhneigðir eða gagnkynhneigð . Við dæmumst af því hvernig við mætum öðrum mönnum í þeirra neyð . Lítum á dómsorðin : " Gestur var ég og þér hýstuð mig " segir Jesús . Ef við viljum vera lærisveinar hans , þá eigum við ekki að snúa bakinu við hinum gestkomandi . Aldrei hefur verið eins mikil þörf á því eins og í dag að bjóða gesti velkomna , hýsa útlendinginn sem hingað sækir . Og sjaldan hefur verið eins rík ástæða til að snúa bökum saman og standa gegn hverskonar kynþáttafordómum og þjóðernisrembingi á landinu okkar bláa . " hungraður var ég og þér gáfuð mér að eta , þyrstur var ég og þér gáfuð mér að drekka , nakinn og þér klædduð mig ? sjúkur og þér vitjuðuð mín , " segir Jesú . Hver er staða sjúkra og öryrkja í landinu okkar í dag ? Getum við kinnroðalaust hlustað á þessi orð Jesú ? " Í fangelsi var ég og þér komuð til mín " segir Jesú . Hvenær spyrjum við um hvað hægt sé að gera til að hjálpa þeim sem í fangelsi sitja í stað þess eingöngu að herða dómana yfir þeim ? Það dæmist líka . Hér á landi ríkir til dæmis upplausn og ótti eftir fjármálahrunið árið 2008 . Og enn einu sinni kallar Jesús okkur því til endurmats á lífi okkar . Enn einu sinni kallar Jesús kirkjuna sína til að vera fánaberi réttlætisins í samfélaginu . Við skulum láta hér staðar numið . Það að gera ekkert og líta undan , það er líka afstaða sem við berum ábyrgð á . Allt þetta vekur síðan upp spurninguna um hina hinstu tíma . Nú þegar er tekið að móta fyrir þessu ríki Guðs vegna komu Jesú Krists í heiminn . Hann setti í lög réttlæti Guðs og að því réttlæti eiga allir Kristnir menn að vinna . En hvenær hin hinsta stund rennur upp , hvenær dómsdagur kemur , hvenær Kristur snýr aftur , það veit enginn - nema Guð einn . Við eigum ekki að velta því fyrir okkur heldur nýta hvern dag í baráttunni fyrir réttlæti Guðs . Því eins og Jesús segir í hinni mögnuðu ræðu sinni í Matteusarguðspjalli um dómsdag eða endi heimsins - heimsendi : " Vakið því , þér vitið eigi hvaða dag Drottinn yðar kemur ............... " ( Matt . 24 ) .